”અમેરિકાના મારા બંધુઓ અને ભગિનીઓ માય અમેરિકન બ્રધર્સ એન્ડ સિસ્ટર્સ” ત્યારે ધર્મ સંસદના વિશાળ મંડપમાં અનહદ અને અવર્ણનીય ઉત્સાહનાં મોજાં ફરી વળ્યાં. હજારો હાથની જોરદાર તાળીઓના ગડગડાટથી મંડપ ધ્રૂજી ઊઠયો, કારણ શું હતું? અગાઉના વક્તાઓનું પ્રારંભિક સંબોધન ”લેડીઝ એન્ડ જેન્ટલમેન”થી શરૂ થયું. જ્યારે સ્વામીજીએ ‘બ્રધર્સ એન્ડ સિસ્ટર્સ’થી પ્રવચનનો પ્રારંભ કર્યો. સ્વામીજીનું પ્રવચન આગળ ચાલ્યું. તેમની અર્થસભર વાણીનો ધોધ શ્રોતાઓના કર્ણ દ્વારા અણુ અણુમાં ચેતના જાગ્રત કરતો હતો. ”ધર્મ એટલે માત્ર જ્ઞા।ન નહીં, માત્ર શાસ્ત્રાર્થ નહીં, માત્ર ભક્તિ નહીં, પરંતુ મનુષ્યનું કર્તવ્ય – તેના ઓછા ભાગ્યશાળી ભાઈ-બહેનોની સેવાનું કર્તવ્ય” – એ હતું સ્વામીજીનાં પ્રવચનનું મધ્યબિંદુ.